འི་ཁྱད་པར་ཐིགས་གཅིག་གིས། །རེག་པ་དོན་བྱས་དགྲ་མཐར་དབྱར་གནས་གཏམ།། ༡༡༠ དམན་པའི་ཁམས་ལས་བསོད་ནམས་དར་དྲག་པ། །གླང་རྫི་འཁོར་ལོའི་⁽1763⁾རྟིང་པ་ཡན་ལག་ཆུར་རྩེན་⁽1763⁾ཏེ་ཉ། དེ་བཞིན་དུ་རུས་སྦལ་དང་ཡི་དྭགས་རྣམས་སོགས། །ལྔ་བརྒྱའི་གྲངས་སུ་མཉམ་པའི་སྲོག་ཆགས་མང་། །འདུལ་བའི་དོན་གཟིགས་ལྔ་ལྡན་ལམ་ནས་གཤེགས།། ༡༡༡ ཞིང་དང་བསམ་པས་སྨིན་པའི་འབྲས་ཞིམ་པོ། །གསེར་དུ་སྐྱེས་པ་འདི་དང་ཕྱི་མ་ལམ། །ཅིག་ཅར་འཚོ་བ་དེ་དང་ཞིང་པའི་འགྲོ་⁽1763⁾བ་ལྔ་བརྒྱ། །རྣམ་གྲོལ་འོད་སྲུང་གདུང་བསྟན་དབུལ་པོ་སོགས།། ༡༡༢ སེམས་ཅན་ཀུན་གྱི་སྙིང་ལ་ཉལ་བའི་ལས། །བྱེ་བྲག་མ་ངེས་འབྲས་བུ་སྣ་ཚོགས་སུ། །སྟོན་པ་ཐམས་ཅད་གཟིགས་པའི་འཛུམ་ཞལ་ལས། །ལས་ཀྱི་རྒྱུ་བ་མ་འདྲེས་དེ་ལུང་བསྟན།། ༡༡༣ མ་རིག་ལོང་ལ་སྔོན་སྤྱད་ལས་ཀྱི་དུག །སྙིང་ལ་སྨིན་པ་རྒྱལ་བས་ཀྱང་མི་བཟློག །འབྱུང་འགྱུར་ཚུལ་དེ་གཟིགས་ན་ཤཱཀྱའི་རིགས། །ལྷག་མ་བདེན་པའི་སར་མངོན་བཞག་རྩལ་ཏོ།། ༡༡༤ མཆོད་སྦྱིན་ཁེངས་འཕྲོག་སྤྲུལ་པའི་ལྷུང་བཟེད་སྣོད། །འཆི་མེད་ལམ་རབ་རྫོགས་པར་འགེངས་ཞུགས་ཏེ། །མ་སྨད་སྙིང་སྟོབས་སྦྱིན་ལ་དཀར་བའི་འབྲས། །བླ་མེད་ལུང་གིས་ཉེར་བསྟན་གང་པོར་གྲགས།། ༡༡༥ བྱ་བ་ལྷན་ཅིག་བརྗོད་པའི་རྒྱན་⁽1763⁾མཆོག་ཟུང་ཞི་ལ་གཞོལ་བའི་སྤྲིན་སྒྲ་དང་། །སྡིགས་ཚིག་རྡོ་རྗེའི་ཆར་ཆེན་ལྷན་ཅིག་ཏུ།། ལྷུང་ཡང་སྤོང་བྱེད་པ་དང་ཚོགས་ཀྱི་ཞིང་། །མི་ཉམས་མཉམ་པར་གནས་པའི་རྒྱུ་བདུན་གསུངས།། ༡༡༦ གདུལ་བྱའི་མོས་པ་ལ་འཚམས་སྣམ་ཚོགས་འོད།། སྤྲོ་ཞིང་གཤེགས་ནས་རྒྱལ་བ་ཉི་མ་ཉིད། །དང་པོར་ཤར་དུས་ངོ་མཚར་མེ་ཏོག་ལྔ།། ⁽1763⁾ནི་ཆོས་སྟོན་པ། དེ་གུས་པས་ཉན་པ། ཐོས་ན་དགའ་བ། དེ་སྒྲུབ་པ། དོན་ཟབ་མོ་ལ་སོ་སོར་རྟོག་པ་ལྔའོ།།  འབྱུང་བའི་རང་ཚུལ་གསལ་བྱས་ཡངས་པའི་ལམ།། ༡༡༧ ཡེ་ཤེས་ཀྱིས་གཙང་ཐུབ་སྐུའི་མན་ཤེལ་དེ། །འདུས་བྱས་རྣམ་བཞིའི་ཆགས་ཚོན་འཛིན་བཞེད་ཀྱང་། །རྩོད་པ་སྦྱངས་པའི་ཐ་ཚིག་ཆོས་ཉིད་དུ། །རྣམ་པ་གང་ན་སྟོན་དེ་ཤ་པའི་ཚལ།། ༡༡༨ བསོད་ནམས་ནགས་ཀྱི་ས་གཞིར་བོས་པའི་མགྲོན། །དུས་སུ་སྨིན་པ་རྒུན་འབྲུམ་སྙེ་མའི་རྒྱུན། །མཐོང་ཡང་ཟུག་རྔུས་རྒྱལ་བ་འཐོར་བྱེད་བྱའི། །མྱང་བྱར་མ་ཐོབ་ནོར་ཅན་འབྱོར་པའི་གཏམ།། ༡༡༩ བསྐལ་པར་བཞུགས་པའི་མཛད་པ་ལུས་ཅན་གྱི། །སྣོད་དུ་མ་ཤོང་འདོད་དགོངས་སྙིང་པོའི་སྒྲ། །ཐོས་པའི་མོད་ལ་ཕྱི་རོལ་བེམ་ཆོས་ལའང་། །རྣམ་འགྱུར་ལྡན་པས་སྐུ་ཚེའི་འདུ་བྱེད་བཏང་།། ༡༢༠ བསྡུས་བརྗོད་ཀྱི་རྒྱན་⁽1763⁾ཞི་བའི་དབྱིངས་ལ་མངོན་ཕྱོགས་ནུབ་ཀྱི་རིའི། །རྐང་རྗེས་ལས་ནི་སྙིང་རྗེའི་དམར་འོད་ཞགས། །དལ་བུར་འཕེན་པས་འཇིག་རྟེན་རྗེས་འཛིན་ཡང་། །སྣང་བའི་མཐར་ཐུག་ཀུ་ཤའི་གྲོང་བཞུད་པ།། ༡༢༡ འཆི་བའི་བདུད་ལས་རྒྱལ་ཡང་འདུས་བྱས་ཀུན། །མི་རྟག་པར་མཚོན་དགེ་ལ་བསྐུལ་བའི་སྒྲས། །འགྲོ་ལ་ཆོས་སྟོན་ཐ་མའི་གཟིམས་ཁྲི་དེར། །སེང་གེའི་སྟབས་ཀྱིས་འཛེགས་པ་སཱ་ལའི་ཚལ།། ༡༢༢ ཟུར་གྱི་ཕྲ་མོའི་རྒྱན་⁽1763⁾ང་རྒྱལ་འཁོར་བའི་དུག་བསེ་མྱོས་པའི་གླུ། །ཆོས་ཀྱི་སྒྲ་དབྱངས་སྟོང་དུ་རྫོགས་བྱེད་ལ། །རྟག་པ་ཐུགས་རྗེའི་རྒྱུད་མང་ཐབས་ཉིད་དུ། །མཁས་པས་དུལ་བའི་རབ་དགའ་དོན་དུ་མཛད།། ༡༢༣ ཨུ་དུམ་ཝ་རའི་འགྱུར་བས་ལེགས་བྱས་ཀྱི། །དྲན་པ་བྱིན་ནས་ཆོས་དཀར་མུ་ཏིག་མཚོ། །མྱངས་པས་སྙིང་སྟོབས་དཀར་འཛུམ་འཁྱིལ་དེ་ཡང་། །གནས་ལྔར་⁽1763⁾གདུང་ཆ་བྱད་རང་རང་དང་མཐུན་པར་མཐོང་ན། ཉན་ཐོས་རྣམས་ཀྱིས་གདུང་འདེགས་ཐུབ་པ། རྫིང་གི་ཆུ་ལ་མི་བྱིང་བ། །ལྷ་ལ་སོགས་པས་མི་གནོད་པ། །གདུང་ལ་མེ་སྤོར་ནུས་པ་ཏེ། །མུ་སྟེག་རྣམས་ལ་ཕྱི་མ་བཞི་བཟློག་པའོ་བྱིན་གྱིས་བརླབས་པ་རབ་བཟང་ངོ་།། ༡༢༤ རང་བཞིན་རྡུལ་བྲལ་ཆོས་དབྱིངས་རོལ་པ་ལོར། །སྙོམས་ཞུགས་ཚུལ་ལ་ཆགས་པའི་སྤུ་ལངས་པའི། །འཛིན་མའི་ཕྱོགས་རྣམས་བསྲེག་པའི་བསྐལ་པ་ཡིས། །བཟུང་ཡང་འཛམ་བུ་གླིང་པའི་ཅོད་པས་ལྷུང་།། ༡༣༥ མཆོད་སྤྲིན་རྒྱ་མཚོར་སྦས་པའི་རིན་ཆེན་གདུང་། །ཁྱད་པར་འཕགས་པའི་འདྲེན་བྱེད་རོ་གདན་ཏེ། །བྱ་བྱེད་ཡངས་པ་རྡོ་རྗེ་ཉི་མའི་མཐུ། །ཡ་མཚན་འབར་བའི་ཞུགས་ལ་བཞེན་པར་གྱུར།། ༡༢༦ རྩོད་པའི་དུག་ཅན་མངལ་གྱི་རྒྱ་བཀྲོལ་ཏེ། །ཟག་མེད་མཆོག་གིས་དཔལ་འབྱོར་བརྩེ་བའི་ཡུལ། །གང་གི་མཐུ་ལས་སྲིད་དང་ཞི་བའི་དངོས། །མ་ལུས་གྲུབ་པའི་རིན་ཆེན་ཆ་བརྒྱད་པའོ།། ༡༢༧ ཐོས་སྒྲོགས་ལྔ་བརྒྱར་འདུས་པའི་སྤྲིན་གྱི་སྒྲ། །བཟོད་དཀའ་ཚིག་གི་ལམ་དེར་དགྲ་བཅོམ་པ། །ཀུན་དགའ་བོར་བཅས་ཉན་ཐོས་མཆོག་གསུམ་གྱི། །སེང་གེའི་དབྱངས་སུ་བགྲོས་པའི་བཀའ་རྣམས་བསྡུས།། ༡༢༨ བསྟན་པའི་རྔ་ཡབ་གྲོགས་ལ་ཉེར་གཏད་ནས། །མཚན་མ་མེད་པའི་ཞི་ལ་གཞོལ་ཡང་གདུང་། །གཞོམ་མེད་སྙིང་པོའི་མཐུ་ལྡན་ད་དྷི་རྩེའི། །ཁེངས་པ་བསྙིལ་འདྲར་འོད་སྲུང་མྱ་ངན་འདས།། ༡༢༩ ལྷ་ཉིད་མཚུངས་དཔེར་བསྟན་ཕྱིར་གོས་དང་བཅས། །སྐྱེས་ནས་དགེ་བའི་མཆོད་སྦྱིན་བརྒྱ་ཕྲག་བརྩམས། །ཉོན་མོངས་དགྲ་བཅོམ་ཆོས་ཀྱི་མིག་སྟོང་ཅན། །ས་ལ་བརྒྱ་བྱིན་གཞན་པ་ཤ་ནའི་གོས།། ༡༣༠ བྱ་བའི་རང་བཞིན་བརྗོད་པ⁽1763⁾གསར་བུའི་བརྗོད་པ་སྙིང་པོ་མེད་སྤངས་ལ། །དྲང་སྲོང་ལྔ་བརྒྱ་གངྒཱའི་གླིང་བུས་གྲོལ། །བསྟན་པའི་གཉེར་གཏད་རྡུལ་བྲལ་དབྱིངས་གཅིག་ལས། །རིང་བསྲེལ་རྣམ་གཉིས་ཟགས་པ་ཀུན་དགའི་མཐའ།། ༡༣༡ འཁྲུལ་པའི་མེ་ཁྱེར་ཉོན་མོངས་ཟེར་མའི་རླབས།།⁽1763⁾མི་རུང་བའི་བཞི་བཅུ་སྤྱོད་པ་དེ་དག མུན་པར་གསོད་པ་ཉིན་མོའི་དཔལ་འབྱོར་ཆེ། །གྲགས་པ་ཤར་གྱི་རི་བོའི་ཕྲག་རླངས་པར། །དགྲ་བཅོམ་བདུན་བརྒྱས་ཡང་དག་བརྗོད་དེའོ།། ༡༣༢ བླ་ན་མེད་པར་བྱང་ཆུབ་པའི། །ཡེ་ཤེས་སྟོབས་སུ་ཆེ་བ་བཅུར། །རྫོགས་པའི་སངས་རྒྱས་སྒྲིབ་མེད་ཅན། །ཤེས་བྱའི་མཁའ་མཉམ་ཡངས་པ་དེའི།། ༡༣༣ མཛད་པའི་ཕྲིན་ལས་མཐའ་ཡས་པའི། །དཀྱིལ་འཁོར་གཞལ་དུ་མ་མཆིས་པ། །འགྲོ་བའི་མོས་བསམ་དབང་པོའི་རྗེས། །ཁྱབ་མཛད་དེ་ལ་སུ་མི་དད།། ༡༣༤ སེམས་ཅན་ཁམས་ལ་ཐུན་མོང་དུ། །སྣང་བའི་ཚོན་རིས་གཏིང་མཐའ་མེད། །འཁོར་ལོ་དང་པོའི་སྤྲིན་གྱི་རྒྱུན། །མི་ཟད་སྒྲ་བརྒྱར་འབབ་པ་ཅན།། ༡༣༥ འདི་ཉིད་ཐོས་པའི་རོ་མ་ཡང་། །བདེ་བའི་བཅུད་ལེན་བླ་ན་མེད། །རྙེད་དང་དོན་གྱི་འབྲས་ཞིམ་པ། །ངོ་མཚར་ཡོངས་འདུའི་སྙེ་མ་ཞིག། ༡༣༦ ཀུན་གྱི་སྤྱོད་ཡུལ་ལས་འཕགས་པའི། །ཡོན་ཏན་ནོར་བུའི་འབྱུང་གནས་སུ། །ཕྱེ་བས་མཁས་རློམ་རོ་འཛིན་དང་། །སྙིང་ནི་ལྷན་ཅིག་འདར་བ་བསྟེན།། ༡༣༧ དུས་དེར་རྨད་བྱུང་གཏམ་གྱི་གཞི། །ཀུན་ནས་དགའ་བའི་ཟུར་ཕུད་རྩེར། །སྙིང་པོའི་ཐོད་བཞིན་གཡོ་བའི་འགྲོ། །སྒྲོལ་བའི་མགོན་པོ་དེས་སྤྲུལ་པ།། ༡༣༨ རབ་གསལ་ཉིན་མོར་བྱེད་པའི་ཞལ། །
བསྟན་པས་ནང་གི་མུན་པའི་རྒྱུན། །ཡེ་ཤེས་སྣང་བའི་ཁམ་གཅིག་ཏུ། །ཟ་བའི་ཟིལ་ནི་བཟོད་དཀའ་ཉིད།། ༡༣༩ གང་གི་མཁྱེན་པ་བདུད་རྩིའི་ཆ། །འོད་དུ་དཀར་དང་སྒྲིབ་མི་སྲིད།། སྙོག་མེད་ལེགས་པར་བྱས་པའི་ཐོད། །གཏན་གྱི་བདེ་འབྱུང་གཙུག་ཏུ་སོང་།། ༡༤༠ དེ་ཡི་རྗེས་སུ་སྙིང་སྟོབས་ཀྱི། །དགེ་ལེགས་རྣམ་པར་རྒྱལ་བའི་ལྷས། །ཡང་དག་ཆོས་ཀྱི་ཐེམ་སྐས་ལ། །འཛེག་པའི་གོམ་པ་བླར་བསྟོད་དེས།། ༡༤༡ ཀུན་ཏུ་བཟང་པོའི་མཛད་པ་བརྒྱས། །མཆོད་བརྗོད་སྦྱིན་པའིི་དབྱངས་ཟབ་པའི། །སྤོབས་པ་དགེ་བའི་དབང་པོ་ལ། །འགྲན་པའི་དོ་ཟླར་འདི་རྨད་བྱུང་།། ༡༤༢ དབྱངས་ཅན་མགྲིན་པར་བྱས་པའི་ལྕེས། །ཚིག་གི་བདུད་རྩི་སྦྱིན་པ་ལ། །བསྐལ་བས་བཟང་བའི་འཁོར་ལོར་ཅན། །སྨྲ་བ་དོན་གྱི་རྒྱལ་གྱུར་ལ།། ༡༤༣ ཤེས་བྱའི་ཁམས་ལ་ཆགས་ལྡན་པའི། །མཆུ་སྒྲོས་བྱི་རུའི་འདབ་མ་ཡང་། །དད་པའི་དཔལ་དུ་ཕྱེ་བའི་འཛུམ། །གྲོལ་བའི་མུ་ཏིག་འབྲས་བུས་ཕྱུག། ༡༤༤ ཡོང་ཡེ་འཁོར་བའི་རྒྱ་མཚོར་ཉོན་མོངས་ལྷུན་པོས་བསྲུབས་སྐྱེས་པ། །སྙིགས་མ་ལྔ་ཡི་དུག་ཆེན་མྱོང་བྱའི་སྙིང་པོར་འཚོ་བའི་སྲོག །སྐད་ཅིག་མཐའ་ཅན་ཀྱེ་མ་གློག་གི་མར་མེའི་གནས་ཚད་འདི། །ཉི་ཚེའི་འཕྲེང་བ་བྲག་ཆའི་དབྱངས་ཀྱི་རྗེས་སུ་འབྲང་ཁོམ་མམ།། ༡༤༥ འོན་ཀྱང་བཅོམ་ལྡན་ཆོས་ཀུན་གཟིགས་དེ་ལ། །དང་བའི་གཉིད་ཀྱིས་མྱོས་པའི་བླ་བརྡོལ་ཙམ། །སྨྲ་བའི་ངག་ཀྱང་དོན་དུ་འབྲེལ་བགྱིད་ན། །ཉམས་བརྒྱའི་རྒྱུད་མང་ཕང་པར་ཅི་ཕྱིར་སྙེལ།། ༡༤༦ དེས་ན་ལས་ཉོན་ཏིང་འཛིན་མཐུས་བཀུག་ལ། །སྡུག་བསྔལ་རང་སྣང་མཆེད་པ་མེ་ལྷའི་མགྲོན། །སྒྲིབ་པའི་ལུས་ཅན་ཁམས་ལ་ཐུན་མོང་དུ། །གཟིགས་པ་ཡོངས་དག་མགོན་པོ་དེ་ལ་བདག། ༡༤༧ མི་ཕྱེད་དད་པ་རྒྱ་མཚོའི་ཕ་རོལ་དུ། །ཕྱིན་པའི་བློ་གྲོས་མཁའ་དང་མཉམ་ཉིད་སེམས། །ཀུན་ཏུ་བཟང་པོར་འཆར་བའི་ཚིག་རྒྱན་གྱིས། །མཆོད་པའི་སྤྲིན་ཕུང་ཆར་དུ་འབབ་པ་ཅན།། ༡༤༨ མཛད་པ་ཕ་མཐའ་ཡས་པའི་དབང་ཉིད་དུ། །སོང་བའི་ལེགས་བྱས་དེ་ཡང་རྒྱ་ཆེ་བར། །སྨིན་པའི་འབྲས་བུ་ཆད་པ་མེད་པའི་རྒྱུན། །བསོད་ནམས་མཆོག་གི་དངོས་པོར་གྲུབ་དེ་སླར།། ༡༤༩ ཕྱོགས་བཅུ་ཞིང་རྡུལ་གྲངས་སུ་འགྲོ་བ་ཡིས། །མགོན་པོ་དུས་གསུམ་བཞུགས་པའི་རྒྱལ་ཀུན་ལ། །དད་པ་རྒྱ་མཚོའི་རླབས་འཕྲེང་རོལ་པའི་ཕྱག །སྒོ་གསུམ་དག་པའི་དངོས་པོར་འཚལ་བ་དང་།། ༡༥༠ བསོད་ནམས་འབའ་ཞིག་སྐྱེ་བའི་སྒྲ་ལྡན་པའི། །ལེས་བཤད་འདུད་རྩིའི་ཆར་ཆེན་སྐྱུག་པའི་སྤྲིན། །བསམ་མི་ཁྱབ་པའི་དཔལ་འདི་འབུལ་ན་ཀྱེ།། ༡༥༡ ངན་འགྲོའི་ལམ་རབ་སྟེར་ལ་མཁས་པ་ཡི། །དུག་གསུམ་དཔུང་པའི་དཔྱིད་ཀྱི་གཉེན་གྱུར་པ། །བསོད་ནམས་མིན་པའི་འཁྲི་ཤིང་བསྐྲུན་རྣམས་འདིར། །མ་ལུས་འགྱོད་པས་མཐོལ་ཞིང་དེང་བཤགས་ལ།། ༡༥༢ མཛད་པ་མཆོག་དང་རྗེས་སུ་མཐུན་པའི་རླུང་། །ས་གསུམ་བསྲུང་ལ་སྙིང་སྟོབས་རྔ་ཡབ་ཀྱིས། །ཡང་དག་ལམ་དུ་ཉེ་བར་བླངས་ཀུན་ལ། །དང་བ་དྲི་མ་མེད་པའི་འཛུམ་ཕྱེ་མོད།། ༡༥༣ ཉི་མ་འབུམ་གྱི་ཕུན་ཚོགས་འཐུངས་པའི་ཕྲིན། །ཆོས་ལམ་ཡངས་པོར་སྦྱིན་པའི་འགྲོ་འདི་དག །རྨོངས་པའི་མུན་པས་ཟ་བར་མི་འགྱུར་བའི། །ཡེ་ཤེས་སྣང་བའི་སྒོ་བརྒྱ་དབྱེ་འཚལ་ལམ།། ༡༥༤ དུས་མཐའི་བསྐལ་པ་འབུམ་དུ་མི་ཤིགས་པའི། །ཡངས་པའི་གོ་འཕང་ལ་གནས་གཟུགས་སྐུའི་ཉི། །རྡོ་རྗེ་སྙིང་པོ་འགྲོ་བའི་ཡིད་ངོར་ཡང་། །གཡོ་མེད་འཇིག་རྟེན་འདུལ་བའི་དོན་བཞིན་མཛོད།། ༡༥༥ རྣམ་པ་འདི་ལྟའི་ལེགས་བྱས་རླུང་དར་གྱིས། །ཡང་དག་འགྲོ་ལ་ཚོགས་གཉིས་རིན་ཆེན་མང་། །སྦྱིན་པའི་ཆུ་གཏེར་ལག་པའི་སྣོད་ཉིད་དུ། །གྲུབ་པ་སྟོབས་བཅུའི་ཕ་རོལ་ཕྱིན་པར་བསྔོ།། ༡༥༦ ལུང་དང་རྟོགས་པ་མཆོག་གི་འབྲས་བུའི་མཛོད། །གྲོལ་བའི་བསྟན་པ་སྲིད་ཞིའི་ཕན་དང་བདེ། །ཕུན་སུམ་ཚོགས་པ་ཡོངས་འདུ་ས་བརྟོལ་གྱི། །ལྗོན་པ་དར་ལ་རྟག་ཏུ་བབ་གྱུར་ཅིག། ༡༥༧ རང་ཉིད་ངལ་བའི་ལམ་དུ་ཉམས་ཐག་ཀྱང་། །ཕ་རོལ་མགུ་མེད་སྤྲང་པོའི་ཟློས་གར་གྱི། །གཡར་ཁྲལ་འཁོར་བ་མེད་འདི་སྤངས་ནས་ནི། །དམ་པའི་ཆོས་ཀྱིས་རང་རྒྱུད་འདུལ་བར་ཤོག། ༡༥༩ སྲིད་པའི་རྣམ་འགྱུར་སྦྲུལ་གྱི་ལྕེ་བཞིན་དུ། །སྡུག་བསྔལ་མཐའ་ཡས་མང་པོའི་རོ་འཛིན་པ། །སྙིང་པོ་མེད་ལ་འཁྲུལ་པའི་རྒྱུན་བཅོམ་ནས། །ཡང་དག་ལམ་ལས་ཕྱིར་མི་ལྡོག་པར་ཤོག། ༡༦༠ དུས་གསུམ་ཤེས་བྱའི་དངོས་པོ་མཐའ་ཡས་ཡོངས་ལ་སྤྱོད་པའི་བསོད་ནམས་མཐུ། །མི་ཟད་རྒྱན་གྱི་འཁོར་ལོར་འཕགས་པའི་ཡེ་ཤེས་གཟིགས་པ་དམ་པའི་སྒོར། །གང་གི་ཡུལ་དུ་བརྟན་དང་གཡོ་བའི་འཇིག་རྟེན་ཁམས་ཀུན་བསྒྱུར་ཐོབ་ནས། །བཀྲ་ཤིས་གང་ཞིག་སྣང་བའི་གཏེར་དེ་ཕྱོགས་དུས་ཀུན་ལས་ཛ་ཡནྟུ།། ༡༦༡ དེ་ལྟར་བཅོམ་ལྡན་འདས་ཐུབ་པའི་དབང་པོའི་མཛད་པ་བརྒྱ་དང་ཉེར་ལྔའི་བརྗོད་དོན་མདོར་བསྡུ་བའི་དབྱངས་བཀོད་པ་མི་ཟད་པའི་རྒྱན་ཅེས་བྱ་བ་འདི་ནི། །མཐོ་རིས་སུ་ཆེ་བའི་ཡོན་ཏན་བདུན་གྱི་དབང་ཕྱུག རྗེ་དྲུང་རིན་པོ་ཆེ་སྙིང་པོ་རྣམ་རྒྱལ་ཞེས་གྲགས་པའི་ཡིག་ཕྲེང་མཆོག་ཏུ་དཀར་བ་གང་དེའི་བཀའ་ནན་ཏན་དུ་བསྐུལ་མ་མཛད་པ་དང་། །རང་ཉིད་ཀྱི་དད་པའི་གསལ་འདེབས་སུ་བསམས་ཏེ། བྱང་ཕྱོགས་ཁ་བའི་ལྗོངས་ཀྱི་སྙན་ངག་མཁན་བོད་མཁས་པ་མི་ཕམ་དགེ་ལེགས་རྣམ་པར་རྒྱལ་བའི་ལྷས། །རང་ལོ་ཉེར་བརྒྱད་པ་ས་སྐྱོང་གི་ལོ། །བྷ་ཏྲ་ཞེས་པ་ཁྲུམས་ཟླ་བའི་དཀར་ཕྱོགས་ཀྱི་རྒྱལ་བ་གཉིས་པའི་ཚེས་ལ་ལུགས་གཉིས་ཀྱི་དཔལ་ཡོན་ལྷུན་དུ་ཆགས་པ་བྱ་བཟང་སྣང་རྩེའིི་ཕོ་བྲང་ཆེན་པོར་བགྱིས་པ་ལས། །སླར་ཡང་རྙོག་པའི་ཆ་ཤས་ཕྱིས་ཏེ་གཙང་བར་བསྒྲུབ་པ་དགེ་ལེགས་སུ་གྱུར་ཅིག། །།